
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 4. aprīļa noteikumos Nr. 195 "Lauku saimniecību uzskaites datu tīkla izveidošanas, uzturēšanas un darbības kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Lauku saimniecību uzskaites tīkls, saukts par SUDAT sistēmu (angļu valodā – FADN), kopš 2025. gada ticis pārveidots par lauku saimniecību ilgtspējas datu tīklu (FSDN). Tas rada nepieciešamību apkopot papildu datus, lai sniegtu skaidrāku priekšstatu par ilgtspējas rādītājiem lauksaimniecībā, aptverot ekonomiskos, vides un sociālos faktorus.
Lauku saimniecību uzskaites datu tīkla izveidošanu prasa Padomes 2009. gada 30. novembra Regula Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā. Šai regulai ir mainīts nosaukums. 
Lauku saimniecību uzskaites datu tīkls tiek ieviests saskaņā ar Komisijas 2015. gada 3. februāra (ES) Īstenošanas regulu 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (turpmāk – regula 2015/220). Šī regula ir zaudējusi spēku un aizstāta ar jaunu regulu. 
1.2. Mērķis
Mērķa apraksts
Noteikumu projekta mērķis ir aktualizēt atsauces uz Eiropas Savienības regulām, kā arī precizēt terminus,tostarp noteikumu nosaukumu, normas un apkopojamo informāciju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lauku saimniecību uzskaites datu tīkla izveidošanu pieprasa Padomes 2009. gada 30. novembra Regula Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā, un tas tiek ieviests saskaņā ar Komisijas 2015. gada 3. februāra (ES) Īstenošanas regulu 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (turpmāk – regula Nr. 1217/2009). 
Ministru kabineta 2017. gada 4. aprīļa noteikumu Nr. 195 "Lauku saimniecību uzskaites datu tīkla izveidošanas, uzturēšanas un darbības kārtība" (turpmāk – noteikumi Nr. 195)
a) 3.1. apakšpunktā ir noteikts, ka Agroresursu un ekonomikas institūts (turpmāk – institūts) pilda sakaru aģentūras un kompetentās iestādes funkcijas; 
b) 3.2. apakšpunktā ir noteikts, ka institūts saņem standarta samaksu no Eiropas Komisijas par iesniegtajiem pārskatiem un norēķinās ar Latvijas Lauku konsultāciju un izglītības centru (turpmāk – centrs) par institūtā iesniegtajiem pārskatiem; 
c) 4. punktā ir noteikts, ka centrs pilda grāmatvedības biroja uzdevumus saskaņā ar regulu Nr. 1217/2009;
d) 8. punktā ir noteikts, ka lauku saimniecību atlases kritēriji ir lauksaimniecības produktu ražotāju specializācija, ekonomiskais lielums un statistiskais reģions.
Noteikumu Nr. 195 pielikumā ir norādīts, kura informācija lauku saimniecībām jāiesniedz centrā katru gadu līdz 1. maijam.
Problēmas un risinājumi
Problēmas apraksts
Padomes 2009. gada 30. novembra Regulai Nr. 1217/2009 ir mainīts nosaukums, lai atspoguļotu lauku saimniecību uzskaites datu tīkla pārveidi par lauku saimniecību ilgtspējas datu tīklu no 2025. gada, prasot apkopot papildu datus, lai sniegtu skaidrāku priekšstatu par ilgtspējas rādītājiem lauksaimniecībā, aptverot ekonomiskos, vides un sociālos faktorus.
Tādējādi arī regula 2015/220 aizstāta ar jaunu regulu, t. i., Komisijas 2024. gada 25. oktobra Īstenošanas regulu (ES) 2024/2746, ar kuru paredz noteikumus par to, kā piemērojama Padomes Regula (EK) Nr. 1217/2009, ar ko izveido lauku saimniecību ilgtspējas datu tīklu, un atceļ Komisijas Īstenošanas regulu (ES) 2015/220. Šī regula paredz jaunus ieviešanas noteikumus, paplašinot iesniedzamo datu apjomu, lai ietvertu ilgtspējas faktorus.
Regulā Nr. 1217/2009 termins "grāmatvedības birojs" aizstāts ar terminu "datu vācējs". 
Jaunajā sistēmā vairs nav tāda termina kā "standarta samaksa", ko maksāja dalībvalstīm par pārskatu iesniegšanu. Tā tiek aizstāta ar dalībvalstīm izmaksājamo summu, kas tiek noteikta atbilstoši pienācīgi aizpildītu pārskatu skaitam. Nav arī vairs tāda jēdziena kā "kompetentā iestāde". 
Centrs no saimniecībām ievākto informāciju ievada lauku saimniecību uzskaites datu tīklā, nevis sniedz pārskatus institūtā. 
Statistiskais reģions kā atlases kritērijs nav būtisks, jo Latvija sniedz datus par visu valsti kopumā. Tas ir lieks administratīvs slogs institūtam.
Pielikumā prasītā informācija ietver regulā norādītos datus, būtībā to dublējot. Regulā ik pa laikam tiek izdarīti grozījumi, lai pielāgotu datu apjomu aktuālajām vajadzībām. Tas nozīmē, ka ikreiz jāgroza arī noteikumu pielikums. 
Risinājuma apraksts
Tā kā lauku saimniecību uzskaites datu tīkls tika pārsaukts par lauku saimniecību ilgtspējas datu tīklu, nepieciešams precizēt gan noteikumu Nr. 195  nosaukumu (noteikumu projekta 1. punkts), gan noteikumu 1. punktu, mainot datu tīkla nosaukumu (noteikumu projekta 2. punkts).
Tā kā nepieciešams aktualizēt atsauces uz Eiropas Savienības regulām, noteikumu projekta 3. punktā tiek grozīts noteikumu Nr. 195 2. punkts, mainot šajā punktā minētās regulas nosaukumu, kā arī noteikumu projekta 5., 6. un 9. punktā mainīta atsauce uz jauno regulu (attiecas noteikumu Nr. 195 3.2. un 3.3. apakšpunkts un 10. punkts).
Nepieciešams precizēt, ka institūts pilda sakaru aģentūras funkcijas, svītrojot kompetentās iestādes funkciju (noteikumu projekta 4. punkts).
Termins "standarta samaksa" jāaizstāj ar terminu "samaksa", kā arī jāprecizē, ka centrs ievada informāciju lauku saimniecību uzskaites datu tīkla sistēmā (noteikumu projekta 5. punkts).
Nepieciešams aizstāt grāmatvedības biroja uzdevumus un labot atsauci uz regulu (noteikumu projekta 7. punkts).
Ar noteikumu projekta 8. punktu tiek grozīti saimniecību atlases kritēriji, svītrojot statistisko reģionu kā atlases kritēriju.
Lietderīgāk ir svītrot pielikumu (noteikumu projekta 10. punkts) un atstāt atsauci uz regulu, kurā ir norādīti visi sniedzamie dati  (noteikumu projekta 9. punkts). Datu tīkla izlases kopā iekļautajām saimniecībām tas neradīs papildu apgrūtinājumus, jo dati tāpat tiek sniegti elektroniskā formā datu tīkla sistēmā, kurā jau ir iekļauti visi nepieciešamie dati. Savukārt sistēmas uzturētājam būs vieglāk reaģēt uz izmaiņām datu kopā. Jāmaina arī datu iesniegšanas datums no 1. maija uz 1. jūliju, jo pēc iepriekšējās pieredzes, ievērojot arī to, ka tiks pievienots papildu datu apjoms, datus nevar pagūt iesniegt līdz 1. maijam. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
piemājas saimniecības vai personīgās palīgsaimniecības
Ietekmes apraksts
Lauku saimniecībām, kas tiks iekļautas izlases kopā, būs jāsniedz papildu dati par ilgtspējas rādītājiem.
Juridiskās personas
visi uzņēmumi
Ietekmes apraksts
Lauku saimniecībām, kas tiks iekļautas izlases kopā, būs jāsniedz papildu dati par ilgtspējas rādītājiem. 
Nozare
Lauksaimniecība, mežsaimniecība un zivsaimniecība
Nozaru ietekmes apraksts
Tiks iegūta papildu informācija par lauku saimniecību ilgtspējas faktoriem. Tas palīdzēs gan valsts politikas plānošanā, gan saimniecībām savas attīstības plānošanā ņemt vērā pašlaik tik svarīgos ilgtspējas jautājumus. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Lauksaimniecība ir svarīga tautsaimniecības daļa, kuras attīstība atstās pozitīvu ietekmi uz visu tautsaimniecību kopumā. 
2.2.2. uz nozaru konkurētspēju:
Jā
Ietekmes apraksts
Ilgtspējīgas lauksaimniecības attīstība stiprinās nozares konkurētspēju. 
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Mazie un vidējie uzņēmumi ir svarīga lauksaimniecības daļa, tāpēc tieši šie uzņēmumi gūs vislielāko atdevi, iekļaujot savā attīstībā ilgtspējas jautājumus.
2.2.5. uz konkurenci:
Jā
Ietekmes apraksts
Ilgtspējīgas lauksaimniecības attīstība veicinās konkurenci starp uzņēmumiem. 
2.2.6. uz nodarbinātību:
Jā
Ietekmes apraksts
Lauku saimniecībām ieviešot ilgtspējīgus risinājumus, iespējams, tiks radītas jaunas darbavietas. 
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Lauku saimniecību uzskaites datu tīkla izveidošanas, uzturēšanas un darbības finansējums ir apstiprināts likumā "Par valsts budžetu 2026. gadam un budžeta ietvaru 2026., 2027. un 2028. gadam", un noteikumu projektā paredzēto grozījumu īstenošana tiks nodrošināta no apstiprinātā finansējuma.
Finansējums noteikumu projekta īstenošanai 2026. gadā Agroresursu un ekonomikas institūtam 72 940 euro apmērā tiks nodrošināts no Zemkopības ministrijas budžeta apakšprogrammas 21.02.00 "Sabiedriskā finansējuma administrēšana un valsts uzraudzība lauksaimniecībā" no Agroresursu un ekonomikas institūtam piešķirtās kopējās summas 141 339 euro. 
Finansējums noteikumu projekta īstenošanai 2026. gadā Latvijas Lauku konsultāciju un izglītības centram 78 971,50 euro apmērā tiks nodrošināts no Zemkopības ministrijas budžeta apakšprogrammas 22.05.00 "Dotācija SIA "Latvijas Lauku konsultāciju un izglītības centrs" informācijas analīzes un apmaiņas sistēma". 
Finansējums no minētajām Zemkopības ministrijas apakšprogrammām tiks nodrošināts ne tikai 2026. gadā, bet arī turpmākajos gados. 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32009R1217
ES tiesību akta datums, izdevējinstitūcija, numurs, veids un nosaukums
Padomes 2009. gada 30. novembra Regula (EEK) Nr. 1217/2009, ar ko izveido lauku saimniecību ilgtspējas datu tīklu
Apraksts
Šī regula nosaka pienākumu dalībvalstīm izveidot lauku saimniecību ilgtspējas datu tīklu.
ES tiesību akta CELEX numurs
32024R2746
ES tiesību akta datums, izdevējinstitūcija, numurs, veids un nosaukums
Komisijas 2024. gada 25. oktobra Īstenošanas regula (ES) 2024/2746, ar kuru paredz noteikumus par to, kā piemērojama Padomes Regula (EK) Nr. 1217/2009, ar ko izveido lauku saimniecību ilgtspējas datu tīklu, un atceļ Komisijas Īstenošanas regulu (ES) 2015/220
Apraksts
Šī regula paredz detalizētus nosacījumus, kā tiek ieviests lauku saimniecību ilgtspējas datu tīkls, tostarp nosaka iesniedzamo informāciju.
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Padomes 2009. gada 30. novembra Regula (EEK) Nr. 1217/2009, ar ko izveido lauku saimniecību ilgtspējas datu tīklu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu Nr. 1217/2009
	Noteikumu projekta 3. punktā izteiktais noteikumu Nr. 195 2. punkts.
	Pārņemtas pilnībā
	Neparedz.

	7. pants
	Noteikumu projekta 4. punktā izteiktais noteikumu Nr. 195 3.1. apakšpunkts
	Pārņemtas pilnībā
	Neparedz.

	2. panta 7. punkts
	Noteikumu projekta 7. punktā izteiktais noteikumu Nr. 195 4. punkts.
	Pārņemtas pilnībā
	Neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Par datu vācēju tiek noteikts Latvijas Lauku konsultāciju un izglītības centrs (noteikumu projekta 5. punkts).
Sakaru aģentūras funkcijas tiek uzticētas Agroresursu un ekonomikas institūtam (noteikumu projekta 2. punkts).

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2024. gada 25. oktobra Īstenošanas regula (ES) 2024/2746, ar kuru paredz noteikumus par to, kā piemērojama Padomes Regula (EK) Nr. 1217/2009, ar ko izveido lauku saimniecību ilgtspējas datu tīklu, un atceļ Komisijas Īstenošanas regulu (ES) 2015/220

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	4. iedaļa
	Noteikumu projekta 4. punktā izteiktais noteikumu Nr. 195 3.2. apakšpunkts.
	Pārņemtas pilnībā
	Neparedz.

	8. pants
	Noteikumu projekta 5. punktā izteiktais noteikumu Nr. 195 3.3. apakšpunkts.
	Pārņemtas pilnībā
	Neparedz.

	Vispārīga atsauce uz regulu 2024/2746
	Noteikumu projekta 7. punktā izteiktais noteikumu Nr. 195 10. punkts.
	Pārņemtas pilnībā
	Neparedz.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Sakaru aģentūra noteiks datu tīklam nepieciešamo informāciju, izvērtējot situāciju Latvijas lauku saimniecībās un pamatojoties uz regulu 2024/2746.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
SIA "Latvijas Lauku konsultāciju un izglītības centrs", APP "Agroresursu un ekonomikas institūts"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/e876f83d-fcec-4a25-9113-420467849155
6.3. Sabiedrības līdzdalības rezultāti
Viedokļi netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
SIA "Latvijas Lauku konsultāciju un izglītības centrs"
APP "Agroresursu un ekonomikas institūts"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Tiks iegūta informācija par vides faktoriem lauku saimniecībās. 
8.1.7. uz klimatneitralitāti
Vai projekts skar šo jomu?
Jā
Apraksts
Tiks iegūta informācija par ilgtspējas faktoriem lauku saimniecībās. 
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

